ผมเป็นลิตสีดวงมานานแต่หลังๆนี้มันมีน้ำเหม็นๆไหลออกมาจากรูมันเกิดจากอะไรคับแล้วมีวิธีการรักษายังไงมั่งครับ
สวัสดีค่ะ ริดสีดวงทวารคือภาวะที่เกิดจากการโป่งพองของเส้นเลือดบริเวณทวารหนักหรือส่วนปลายของลำไส้ใหญ่ที่อยู่ติดกับทวารหนัก ทำให้มีอาการคล้ายติ่งยื่นออกมาจากทวารหนัก หรือถ้ายังเป็นไม่รุนแรงมากอาจจะมีติ่งยื่นออกมาเวลาเบ่งอุจจาระเท่านั้น คนไข้อาจจะมีอาการปวด เจ็บ หรือคันบริเวณทวารหนัก ถ่ายลำบาก หรือถ่ายอุจจาระมีเลือดสดปนออกมาได้โดยการมีน้ำเหม็นไหลๆออกมาจากรูทวารหนักอาจจะเกี่ยวหรือไม่เกี่ยวกับริดสีดวงทวารที่เป็นอยู่ก็ได้ ภาวะอื่นๆที่อาจเป็นสาเหตุเช่นเป็นน้ำที่ออกมาจากแผลปริบริเวณทวารหนัก หรือซึมออกมาจากปลายท่อปัสสาวะจากการมีภาวะท่อปัสสาวะอักเสบหรือติดเชื้อเบื้องต้นควรดื่มน้ำมากๆ รับประทานผักและผลไม้ให้มากเพื่อให้อุจจาระนิ่มและขับถ่ายออกมาได้ขึ้น ไม่เกิดการเบ่งถ่าย และใช้ผ้าสะอาดซับสารคัดหลั่งที่ออกมาได้สังเกตอาการค่ะ ถ้าน้ำเหม็นๆดังกล่าวออกมามากขึ้นเรื่อยๆ มีลักษณะคล้ายหนองหรือเลือด ร่วมกับเจ็บปวดที่ทวารหนักมาก ควรรีบไปพบแพทย์เพราะอาจหมายถึงการติดเชื้อบริเวณเยื่อบุทวารหนักได้ การรักษาริดสีดวงมีทั้งการใช้ยารับประทาน ยาเหน็บ หรือการใช้เลเซอร์จี้ทำลายหลอดเลือดที่โป่งพอง ซึ่งแพทย์จะเลือกตามความรุนแรงของโรคอีกครั้ง